АҞӘА, ԥхынгәы 9 - Sputnik. Аԥсны ААР ашьаусҭҵааратә усбарҭа аусзуҩцәеи Гәылрыԥшь араион аҩныҵҟатәи аусқәа рыҟәша аусзуҩцәеи иааныркылеит фҩык атәылауаа, Маҷара ақыҭан парк-отель иақәлеит ҳәа агәызҩара ззыҟоу. Абри атәы аанацҳауеит Аԥсны ААР апресс-маҵзура.
Аусҭҵаара аинтересқәа инарықәыршәаны макьана иаанкылоу рыжәлақәа ҳәам.
Маҷара, асасааирҭатә комплекс иақәлеит ҳәа Гәылрыԥшь араион ААР ахь адырра ҟарҵеит абҵара 29 рзы.
Аҭыԥ ахь инеиз аоперативтә гәыԥ ишьақәдыргылеит фҩык ауаа асабрадақәа рҿаҵаны, бџьарла рҽеибыҭаны апарк-отель аҵакыра ишҭалаз. Аобиект аҟарулцәа амчра рхы иархәаны амаҵзуратә уадақәа руак иҩнаркит.
Аԥсны ААР аусзуҩцәа аоператив-ԥшааратә усурақәа рзы иӷьычу аматериал рымоуп, ԥхьаҟатәи ауснагӡатәқәа рылҵшәақәа инарықәыршәаны иаанкылоу рхаҭарақәа рзы аинформациа харҭәаа ҟаҵахоит.